हुए ट्रोल, यूजर्स बोले- यही पैसे की ताकत है
Background Dancer Salman Khan Viral Video; Follow Bollywood News in Hindi, Latest Headlines, Videos On Dainik Bhaskar. सलमान खान का एक वीडियो इन दिनों सोशल मीडिया पर छाया हुआ है, जिसमें वो उद्योगपति मुकेश अंबानी के एक इवेंट में बैकग्राउंड डांसर की तरह डांसर करते
सलमान खान का एक वीडियो इन दिनों सोशल मीडिया पर छाया हुआ है, जिसमें वो उद्योगपति मुकेश अंबानी के एक इवेंट में बैकग्राउंड डांसर की तरह डांस करते हुए दिखाई दे रहे हैं। हालांकि यह एक थ्रोबैक वीडियो है। वीडियो में सलमान, अनंत अंबानी और राधिका मर्चेट के पीछे स्टेज पर दिखाई दिए। इस बात को लेकर सोशल मीडिया पर यूजर्स भाईजान को लगातार ट्रोल कर रहे हैं।
क्या है वीडियो में?
सलमान खान का ये वीडियो मुकेश अंबानी की बेटी ईशा अंबानी के संगीत सेरेमनी का है। इस वीडियो में अनंत अंबानी हाथ में गिटार लिए स्टेज पर शाहरुख खान की फिल्म 'कुछ कुछ होता है' के गाने 'कोई मिल गया' पर परफॉर्म कर रहे हैं। इस दौरान अनंत के साथ उनकी मंगेतर राधिका मर्चेट भी ज्वाइन करती हैं। वहीं, सलमान खान ब्लू सूट पहने हुए बैकग्राउंड में जमीन पर बैठकर डांस करते हुए नजर आ रहे हैं।
यूजर ने उड़ाया मजाक 
वीडियो पर कई लोग कमेंट कर रहे हैं। एक यूजर ने लिखा, 'यही पैसे की ताकत है, आप किसी को भी अपनी धुन पर नचा सकते हैं'। तो वहीं दूसरे ने लिखा, 'कोई इज्जत है या नहीं पैसे के लिए कुछ भी कर सकते हैं'। तो वहीं कुछ फैंस सलमान के सपोर्ट में भी कमेंट कर रहे हैं। एक यूजर ने लिखा, 'आपको बुरा क्यों लग रहा है। वो बस वही कर रहे हैं जो कर के वो पैसे कमाते हैं'।
सलमान खान की अपकमिंग फिल्म 
सलमान खान की मोस्ट अवेटेड फिल्म किसी का भाई किसी की जान ईद के मौके पर यानी 21 अप्रैल 2023 को सिनेमाघरों में रिलीज होगी। इस फिल्म में सलमान के अपोजिट पूजा हेगड़े नजर आएंगी। फिल्म में शहनाज गिल, पलक तिवारी, सिद्धार्थ निगम, जस्सी गिल और राघव जुयाल की भी शामिल हैं।